b'\n_START_ARTICLE_\nVeliki klinka\xc4\x8d\n_START_SECTION_\nOpis\n_START_PARAGRAPH_\nTa temnorjava ptica zraste v dol\xc5\xbeino med 66 in 73 cm in ima razpon peruti do 160\xc2\xa0cm. Mlade ptice imajo po telesu svetle pege, ki kasneje izginejo. Za bli\xc5\xbenjega sorodnika orlov ima razmeroma majhno glavo, v letu je od spodaj videti \xc4\x8drn, lepo pa je vidna svetla lisa ob korenu peruti. Nekateri primerki imajo po zgornji strani telesa svetle konice peres._NEWLINE_Ogla\xc5\xa1a se z zna\xc4\x8dilnim lajajo\xc4\x8dim \xc2\xbbkli-kli-kli\xc2\xab, po katerem je dobil slovensko ime.\n_START_SECTION_\nRaz\xc5\xa1irjenost\n_START_PARAGRAPH_\nVeliki klinka\xc4\x8d je raz\xc5\xa1irjen od Poljske proti vzhodu do Mand\xc5\xbeurije, \xc5\xbeivi pa v mo\xc4\x8dvirnatih predelih, ter v velikih, redkih gozdovih, ki se izmenjujejo z obse\xc5\xbenimi travniki. Prezimi nekoliko ju\xc5\xbeneje v Afriki in Ju\xc5\xbeni Aziji._NEWLINE_Njegova glavna hrana so ve\xc4\x8dje ptice (vrani, ponirki, race,...) in manj\xc5\xa1i glodavci._NEWLINE_Gnezdi enkrat letno maja in junija, samica pa znese od 1 do 3 jajca v gnezdo na drevesu.'